Il-volleyball Malti jinsab f’luttu bil-mewt tal-ex-player internazzjonali, Jonathan Chetcuti, fl-etá ta’ 42 sena, wara marda twila. Huwa kien jilgħab ma’ Valletta Mapei u Aloysians u kien wieħed minn dawk li kull sena jieħu sehem fil-maratona tal-volleyball b’risq id-Dar tal-Providenza li kienet tkun organizzata minn Kerygma. Huwa rrappreżenta lil Malta fil-Logħob tal-Pajjiżi ż-Żgħar. L-Assoċjazzjoni Maltija tal-Volleyball esprimiet id-dieqa tagħha għat-telfa ta’ Chetcuti. Inews jingħaqad mal-kommunitá sportiva Maltija biex iwassal il-kondoljanzi sinċiera lill-familja Chetcuti.